Lisbon Lions

The Lisbon Lions («Løvene fra Lisboa») er det kallenavnet som ble gitt til det Celtic-laget som vant Europacupen på Estádio Nacional i Lisboa, Portugal 25. mai 1967, da de slo Internazionale fra Milano 2–1. 

Celtic var det første britiske laget som vant en europacup, og til nå den eneste skotske klubben som har nådd finalen i en europeisk turnering som de i tillegg vant. Klubben er i tillegg den ene av to klubber totalt som har vunnet et europeisk trofe med et lag bestående utelukkende av spillere fra klubbens hjemland. Alle spillerne på Celtic var født innenfor en radius på under 50 km (30 miles) fra Celtic Park i Glasgow.

Celtics spillestil var det motsatte av den effektive defensive spillestilen til Inter. Jimmy Johnstone skal ha beskrevet sitt lags spillestil «som nederlenderne i høyt tempo».

Alessandro Mazzola åpnet scoringene da han satte inn en straffe allerede etter 7 minutter, etter at Jim Craig hadde lagt ned Renato Cappellini. Italienerne trakk seg da tilbake på banen i sitt kjente 11-manns forsvar. Inter fikk deretter ikke et eneste hjørnespark og hadde bare to skudd på mål. Celtic hadde to skudd i tverrliggeren og totalt 39 avslutninger, hvorav 13 ble reddet av den italienske keeperen Giuliano Sarti, 7 ble blokkert og bare 19 var utenfor mål.

Craig gjorde opp for straffen han hadde laget tidlig i kampen da han i det 63. minutt la pasningen til Tommy Gemmell som laget Celtics utligning. I det 83. minutt fikk Gemmell nok rom til å spille ballen til Bobby Murdoch som skjøt et langskudd som Steve Chalmers styrte videre i mål.

Celtics kamper i Europacupen 1966–67 

Europacupen 1966/67DatoStedMotstanderResultatRundeMålscorer Celtic28. september 1966Celtic Park, GlasgowFußball-Club Zürich2–0Første runde, første kampGemmell, McBride5. oktober 1966Letzigrund, ZürichFußball-Club Zürich3–0Første runde, andre kampGemmell (2, 1 str.), Chalmers30. november 1966Stade Marcel Saupin, NantesFC Nantes3–1Andre runde, første kampMcBride, Lennox, Chalmers7. desember 1966Celtic Park, GlasgowFC Nantes3–1Andre runde, andre kampJohnstone, Chalmers, Lennox1. mars 1967Stadion Vojvodine, Novi SadFK Vojvodina0–1Kvartfinale, første kampIkke kjent8. mars 1967Celtic Park, GlasgowFK Vojvodina2–0Kvartfinale, andre kampChalmers, McNeill12. april 1967Celtic Park, GlasgowDukla Praha3–1Semifinale, første kampJohnstone, Wallace (2)25. april 1967Stadion Juliska, PrahaDukla Praha0–0Semifinale, andre kampIkke kjent25. mai 1967Estádio Nacional, LisboaInternazionale2–1FinaleGemmell, Chalmers

Lagoppstilling
300px
Celtics lagoppstilling i Lisboa

Ronnie Simpson 
Jim Craig
Tommy Gemmell 
Bobby Murdoch
Billy McNeill (kaptein)
John Clark 
Jimmy Johnstone 
Willie Wallace
Stevie Chalmers 
Bertie Auld 
Bobby Lennox 
John Fallon (reservekeeper, ikke brukt)
Jock Stein (manager)
Sean Fallon (ass. manager)

NB: Reservekeeper var eneste tillatte innbytter på den tiden.

Eksterne lenker
 Lisbon Lions norsk artikkel med lagbilde
 Local Heroes: The story of the Lisbon Lions, av Chris Hunt, publisert i magasinet FourFourTwo, juni 2007
 Year of Triumph bilder og tekst fra et minneblad fra 1967
 Kampreferat fra the Guardian 1967.

Kategori:Celtic FC